GEORGE MOROIANU: 
CARTEA SATULUI CHIPURI DIN SĂCELE 


Colecţia despărțământului « Astra », Braşov 


Preoteasa Voica Popea, mama Episcopului Popea şi a 
Părintelui Radu, de Mișu Popp (1873) 

Uliţa Mare din Satulung care duce spre Brașov cu şcoala românească 
Nr. 2 la dreapta şi cu diferite case româneşti 
(după o fotografie din 1920). 


(In Grădina de pe Vale (Satulung). 

Grup de Săcelence în curtea unei case So inâ nea din Raiul € îndeletni- 
cindu-se cu industria casnică: una ţese la dimii, alta toarce, una dapănă 
fusele cu tort pe râșchitor, alta dapănă firele de tort de pe vârtelniţă pe 
ţăvi cari se pun apoi în suveică pentru țesut. Alta iară îndrugă cu roata 
. pentru bătătură, 
In fund la dreapta dimii puse la uscat. În colț la stânga un coş cu lână - 
scărmănată. 

Vedere din Satulung. 

O stână de oi dintre Satulung şi Braşov (mânzărarii mulgând oile). 

In sarcina ei rămăseseră acum celelalte patru surori 
nemăritate. Ea le creştea, ea le sfătuia, ea le îndruma 
în toate trebile casei şi cum să se poarte în lume, ca 
să fie mai târziu femei cu rost, mame bune şi soții 
vrednice şi chivernisitoare şi peste toate astea bune 
gospodine. Ea le însoțea în noaptea Sfântului Ion la 
biserica noastră ca să se miruiască, după un obiceiu 
vechiu al locului. Și în săptămâna a mare de lângă 
Paști, tot dânsa se ducea cu ele la biserică pentru a se 
spovedi şi cumineca. De oarece fetele din Săcele erau 
crescute înainte vreme foarte aspru. Intocmai cum se 
creştea în mănăstiri. Bietele fete mai nu ieşeau din 
casă singure după ce se mai măreau. Iarna priveau din 
ferestrele caselor pe trecătorii de pe drum. lar vara 
din zăbrelele orizontale (una sau două la număr), care 
erau anume lăsate între scândurile stoborului ce îm- 
prejmuia curţile. Tot ea le arăta toate secretele 
stofelor de lână, de in şi de bumbac care se țeseau de 
veacuri în casele româneşti din Săcele, în două, în 
trei, în patru și cinci ițe. Din acestea ştia dânsa să 
facă lucruri minunate şi anume stofe de lână de tot 
felul, mai subțiri şi mai groase, în tot felul de colori, 
Vărgate şi cadrilate cu care se îmbrăcau copiii din 
Săcele şi domnii. Apoi stofe albe din care-și făceau 
cucoanele și domnii costume atrăgătoare pentru vară, 
țesute în două, trei și în patru ițe, din fire de lână 
țigae toarse subțire]. Aceste stofe se puneau în apă 
caldă de repetate ori după ce se luau de pe războiu, 
spălându-se bine cu săpun și bătându-se cu maiul, 
ca să se strângă bine firele între ele, făcându-se stofa 
mai pieloasă, așa ca să nu mai intre la apă când aveau 
să fie curățate după ce se prefăceau în haine. La urmă 

țumeam numai cum baciul stânii dădea chiag la laptele 
gras de oaie — după obiceiul de multe mii de ani al stră- 
moşilor—, sau cum scotea cașul dulce și-l punea în tă- 
gârțe de pânză de cânepă rară, agățându-l de prăjina 
din comarnic, ca să se scurgă. Sau cum fierbea zerul 
în cazanul mare, curățind urda de deasupra, cu lingura 
lată de lemn și punând-o în zăgârnă să se scurgă, sau 
cum frământa vârtos brânza grasă și gustoasă de odi- 
nioară din Săcele, din care pe-atunci nu se scotea untul, 
cum fac astăzi mulți oieri din alte părți, scoțând adeseori 
o brânză ca iasca. .. sau amestecând-o cu cartofi, cum 
fac unii economi şi mai ales negustorii neomenoşi de 
brânză înșelând lumea. Noi mai şi ceteam câte ceva. Măi 
ales pe vreme de ploaie, când nu ne puteam mișca pe 
nicăieri. Fiecare din noi avea câteva cărți aduse de-acasă. 

Eu aduceam cu mine Noul Testament tipărit prin 
anii 1860 cu litere amestecate latine şi chirilice de 
faimoasa Societate biblică din Londra, care tipăreşte 
şi răspândește în toată lumea şi în toate limbile pă- 
mântului Biblia și Noul Testament. Din aceasta din 
urmă ceteam Duminecile și în zilele de sărbătoare 
moșşului Vasile și oamenilor de serviciu câteva scrisori 
de-ale Sf. Apostol Pavel şi Evanghelia care se cetea 
în acele zile în biserici. Cu câtă evlavie ascultau bă- 
trânii acolo departe de cămin și de biserica din satul 
lor, cuvintele Domnului, mai cu seamă când le ceteam 
prelung și melodios — căutând să imit pe părintele 
Radu Popea din Satulungul Săcelelor. EI cetea cu o 
rară duioșie Evanghelia din uşile împărăteşti prinse înca- 
tapeteasma măreață a bisericii Sfintei Adormiri din 
parohia noastră. Această catapeteasmă dăruită în 1818 
de bunicu Radu acestei biserici, zidite de curând. şi 

Vedere peste Satulung spre Târlungeni, Zizin şi Purcăreni. 

Picturi din biserica din Satulung de Mişu Popp. 
(Podişorul cu policandrul cel mic). 


Casa de cetire şi intrarea în biserica Sfintei Adormiri din Satulung. E 

Târla de oi a unui mocan din Satulung în balta Dunării, la Picineaga, 
în judeţul 'Tulcea. 


Casă românească veche din Cernatu-Săcele, în Anini. 


Ei 


George Moroianu: Chipuri din. Săcele . 


“Preotul Neagoe Popea (citeşte Popeia), care a 
slujit la biserica Sf. Adormiri din Satulung 
între anii 1824 şi 1876. A fost tatăl Episcopului 
Popea, al preoţilor Radu şi Victor Popea, al 
profesorului Ion Popea şi bunic al cunoscutei 
pictorițe D-na Elena Popea. 
(după un portret în uleiu de Mișu Popp din 
anii 1868 şi 1873 când pictorul ardelean a zu- 
grăvit biserica din Satulung în care timp a 
mai făcut şi vreo cincizeci de portrete de frun- 
taşi din Săcele). 

Părintele Radu Popea, fost tribun pe Târnave 
în revoluţia dela 1848. A preoțit la biserica 
Sf. Adormiri din Satulung între 1850 şi 1900 

G. Panţu, fruntaș Săcelean, bunicul după mamă 
al unuia din cei mai mari agricultori, oieri şi 
proprietari rurali din România: d-l Aurelian 
i Pană dela Frăţileşti-lalomiţa 
(după un tablou în uleiu făcut de Mişu Popp, 
în anii 1870 şi ars în războiul cel mare, îm- 
preună cu toată gospodăria dela moşia Păneşti 
din Ialomiţa). 

Bucur Găitan din Satulung la vârsta de aproape go de ani. Unul din rarele 
exemplare dela ţară care cetea în limba lor pe autorii latini. A studiat la 
Braşov, la Blaj şi a urmat 2 ani dreptul „şi filosofia la Cluj, de unde într'o 
bună zi a plecat la târla de oi de pe Bărăgan a tatălui său, care avea turme 
numeroase. Prin anii 1890-—190o 2 dministra o stupină (fermă) de lângă Braşov, 
unde mai în fiecare Duminică era vizitat de câțiv cunoscuţi, avocaţi bra- 
şoveni ca Străvoiu, Lengeru și alţii, spre a vo. bi împreună latineşte. Prin anii 


18go profesorul Ion Popea 
a venit într'o Duminică 
împreună cu Ion Popescu, 
„directorul Şcoalei Normale 
din Bârlad, la biserica Sf. 
Adormiri din Satulung şi 
S'au aşezat în 2 străni de 
lângă altar lângă moș Bucur 
Găitan. La un moment dat 
cei doi dascăli au început a 
vorbi între ei latineşte. Bă- 
trânul B. G. a tras cu ure- 
„_chea, şi după ce au terminat 
s'a întors către dânşii şi le-a 
spus tot pe latinește toate 
greşelile ce le făcuseră, spre 
marea uimire și ciudă a 
dascălilor. 
Cetitorii să nu se mire 
„de această căci şi în alte 
părţi ale Ardealului tineri 
români cari învățau carte 
la liceele de Stat, înainte de 
1848, ştiau bine scrie și 
vorbi latineşte, căci mate- 
riile se predau în orele şcolii 
în limba latină. O pildă: 
In lunie 1892, când doc- 
torul Ioan Raţiu s'a dus cu 
Memorandul Ardelenilor la 
împăratul din Viena, între 
cei 300 de delegaţi cari îl 
însoțeau, erau și numeroşi 
țărani cu ştiinţă de carte. 
7 Unul din aceştia, moş Ne- 
y culai Herlea din Vinerea de 
lângă Orăștie, după ce a ajuns în Viena a ţinut !o vorbire frumoasă în trei 
limbi, de fața fiind mulţi Nemţi din Viena, printre care și renumitul Dr. 
Carol Lueger. Moş Herlea şi-a început vorbirea românește, a continuat-o 
în nemţeşte și a încheiat-o în latineşte, uluind pe cei de față. Aceştia au 
crezut că e o glumă a conducătorilor români cari vor fi îmbrăcat în haine 
ţărăneşti pe vreun preot sau avocat învăţat. Când s'au convins că Herlea 
era un simplu ţăran, toţi l-au aclamat şi s'au strâns în jurul lui. Numele lui 
Neculai Herlea a fost pomenit atunci de multe gazete din Europa. 

